Fridericus Jackson Turner
Fridericus Jackson Turner (natus Portage Visconsiniae die 14 Novembris 1861; mortuus Sancti Marini Californiae die 14 Martii 1932) fuit rerum gestarum scriptor Americanus, apud Universitatem Visconsiniae usque ad 1910, tum apud Universitatem Harvardianams. Historiographus thesi limitum innotuit. Multos docuit doctores philosophiae qui cursibus academicis magni momenti utebantur. Rationes interdisciplinarias et quantitativas suasit, saepe animum ad medium occidentem Civitatum Foederatarum attendens. Commentario "The Significance of the Frontier in American History" ('Momentum limitum in historia Americana') innotuit, cuius coniecturae thesim limitum (Anglice 'frontier thesis') formaverunt. Arguit mutantis limites occidentales democratiam Americanam moresque Americanos ab aevo colonico usque ad annum 1890 formavisse. Etiam theoriis sectionalismi geographici innotuit.